
[bookmark: TextBodyBegin]Europa-Parlamentet,
–	der henviser til udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret DAS1131-majs, i henhold til Europa-Parlamentets og Rådets forordning (EF) nr. 1829/2003 (D109630/01),
–	der henviser til Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer[footnoteRef:1], særlig artikel 7, stk. 3, og artikel 19, stk. 3, [1:  	EUT L 268 af 18.10.2003, s. 1, ELI: http://data.europa.eu/eli/reg/2003/1829/oj.] 

–	der henviser til afstemningen i Den Stående Komité for Planter, Dyr, Fødevarer og Foder, jf. artikel 35 i forordning (EF) nr. 1829/2003, den 15. september 2025, som ikke mundede ud i en udtalelse, og til afstemningen i appeludvalget den 21. oktober 2025, som heller ikke mundede ud i en udtalelse,
[bookmark: _Hlk210662860]–	der henviser til artikel 11 i Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[footnoteRef:2], [2:  	EUT L 55 af 28.2.2011, s. 13, ELI: http://data.europa.eu/eli/reg/2011/182/oj.] 

[bookmark: _Hlk210663128]–	der henviser til den udtalelse, der blev vedtaget af Den Europæiske Fødevaresikkerhedsautoritet (EFSA) den 5. februar 2025 og offentliggjort den 19. marts 2025[footnoteRef:3], [3:  	Videnskabelig udtalelse fra EFSA's Ekspertpanel for Genetisk Modificerede Organismer om vurdering af den genetisk modificerede DAS1131-majs (ansøgning GMFF-2021-1530), EFSA Journal 2025;23(3):9282: https://doi.org/10.2903/j.efsa.2025.9282. ] 

–	der henviser til sine tidligere beslutninger, hvori det gør indsigelse mod godkendelsen af genetisk modificerede organismer ("GMO'er")[footnoteRef:4], [4:  	Parlamentet vedtog i sin ottende valgperiode 36 beslutninger og i sin niende valgperiode 38 beslutninger, hvori det gjorde indsigelse mod godkendelsen af GMO'er. Derudover har Europa-Parlamentet i sin tiende valgperiode vedtaget følgende beslutninger:
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2628 om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 89034 × 1507 × NK603-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1797, 4.4.2025, ELI: http://data.europa.eu/eli/C/2025/1797/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2627 om tilladelse til markedsføring af produkter, der indeholder, består af eller er fremstillet af genetisk modificeret COT102-bomuld, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1798, 4.4.2025, ELI: http://data.europa.eu/eli/C/2025/1798/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2629 om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 89034 × 1507 × MON 88017 × 59122-majs og otte af dens underkombinationer, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1799, 4.4.2025, ELI: http://data.europa.eu/eli/C/2025/1799/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1828 om forlængelse af tilladelsen til markedsføring af foderstoffer, der indeholder, består af og af fødevarer og foderstoffer, der er fremstillet af genetisk modificeret MON 810-majs, i henhold til Europa-Parlamentets og Rådets forordning (EF) nr. 1829/2003, og om ophævelse af Kommissionens gennemførelsesafgørelse (EU) 2017/1207 (EUT C, C/2025/1800, 4.4.2025, ELI: http://data.europa.eu/eli/C/2025/1800/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1822 om tilladelse til markedsføring af produkter, der indeholder, består af eller er fremstillet af genetisk modificeret DP915635-majs i henhold til Europa-Parlamentets og Rådets forordning (EF) nr. 1829/2003 (EUT C, C/2025/1801, 4.4.2025, ELI: http://data.europa.eu/eli/C/2025/1801/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1826 om tilladelse til markedsføring af produkter, der indeholder, består af eller er fremstillet af genetisk modificeret DP23211-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1802, 4.4.2025, ELI: http://data.europa.eu/eli/C/2025/1802/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2618 om tilladelse til markedsføring af produkter, der indeholder, består af eller er fremstillet af genetisk modificeret DP202216-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1803, 4.4.2025, ELI: http://data.europa.eu/eli/C/2025/1803/oj).
 	–	Europa-Parlamentets beslutning af 26. november 2024 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 94804-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1804, 4.4.2025, ELI: http://data.europa.eu/eli/C/2025/1804/oj).
 	–	Europa-Parlamentets beslutning af 12. februar 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret DP910521-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/2246, 29.4.2025, ELI: http://data.europa.eu/eli/C/2025/2246/oj).
 	–	Europa-Parlamentets beslutning af 12. februar 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 95275-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/2247, 29.4.2025, ELI: http://data.europa.eu/eli/C/2025/2247/oj).
 	–	Europa-Parlamentets beslutning af 8. maj 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af den genetisk modificerede sojabønne MON 87705 × MON 87708 × MON 89788 i henhold til Europa-Parlamentets og Rådets forordning (EF) nr. 1829/2003 (P10_TA(2025)0106).
 	–	Europa-Parlamentets beslutning af 8. oktober 2025 om Kommissionens gennemførelsesafgørelse (EU) 2025/1898 af 22. september 2025 om tilladelse til markedsføring af produkter, der indeholder, består af eller er fremstillet af genetisk modificeret DP51291-majs, i henhold til Europa-Parlamentets og Rådets forordning (EF) nr. 1829/2003 (P10_TA(2025)0222).] 

–	der henviser til forretningsordenens artikel 115, stk. 2 og 3,
–	der henviser til forslag til beslutning fra Udvalget om Miljø, Klima og Fødevaresikkerhed,
A.	der henviser til, at Corteva Agriscience Belgium B.V., med hjemsted i Belgien, på vegne af Corteva Agriscience LLC, med hjemsted i USA, den 17. juni 2022 indgav en ansøgning til Nederlandenes nationale kompetente myndighed om tilladelse til markedsføring af fødevarer, fødevareingredienser og foderstoffer, der indeholder, består af eller er fremstillet af genetisk modificeret DAS1131-majs ("GM-majsen"), jf. artikel 5 og 17 i forordning (EF) nr. 1829/2003 (»ansøgningen«); der henviser til, at ansøgningen også omfattede markedsføring af produkter, der indeholder eller består af GM-majs, til andre anvendelsesformål end fødevarer og foderstoffer undtagen dyrkning;
B.	der henviser til, at GM-majs producerer proteinet Cry1Da2 for resistens over for visse skadelige sommerfuglearter og proteinet DGT-28 EPSPS for øget tolerance over for herbicidet glyphosat;
[bookmark: _Hlk210306900]C.	der henviser til, at der stadigvæk er ubesvarede spørgsmål med hensyn til glyphosats kræftfremkaldende virkning; der henviser til, at EFSA i november 2015 konkluderede, at glyphosat sandsynligvis ikke var kræftfremkaldende, og at Det Europæiske Kemikalieagentur i marts 2017 konkluderede, at der ikke var behov for en klassificering; der henviser til, at Det Internationale Kræftforskningscenter, som er Verdenssundhedsorganisationens specialiserede kræftagentur, i modsætning hertil i 2015 klassificerede glyphosat som sandsynligvis kræftfremkaldende hos mennesker; der henviser til, at en række nyere peerevaluerede videnskabelige undersøgelser bekræfter glyphosats kræftfremkaldende potentiale[footnoteRef:5]; [5:  	Se f.eks.:
https://www.sciencedirect.com/science/article/pii/S1383574218300887,
https://academic.oup.com/ije/advance-article/doi/10.1093/ije/dyz017/5382278,
https://journals.plos.org/plosone/article?id=10.1371/journal.pone.0219610 og
https://www.ncbi.nlm.nih.gov/pmc/articles/PMC6612199/.] 

D.	der henviser til, at EFSA den 5. februar 2025 afgav en positiv udtalelse, hvori den konkluderede, at GM-majsen er lige så sikker som sit konventionelle modstykke; der henviser til, at denne udtalelse ikke behandlede flere bredere miljømæssige, socioøkonomiske og kumulative virkninger, som EFSA anser for at falde uden for dens ansvarsområde;
E.	der henviser til, at EFSA's risikovurdering ikke omfattede langsigtede toksikologiske undersøgelser eller detaljerede analyser af kumulative og kombinatoriske virkninger, herunder potentielle interaktioner med restkoncentrationer af pesticider, der almindeligvis anvendes til majsdyrkning;
F.	der henviser til, at feltforsøg til støtte for ansøgningen blev gennemført under begrænsede geografiske og klimatiske forhold, der ikke afspejler den fulde mangfoldighed af regioner, hvor der dyrkes majs, herunder dem, der er stærkt påvirket af klimaændringsrelaterede stressfaktorer;
G.	der henviser til, at uafhængig overvågning og kontrol af potentielle negative virkninger på biodiversiteten, jordbundens sundhed, bestøvere og organismer uden for målgruppen fortsat ikke er tilstrækkeligt garanteret;
H.	der henviser til, at der til dato ikke findes nogen peerevaluerede undersøgelser af Cry1Da2-proteinets toksicitet eller virkemåde;
I.	der henviser til, at forsigtighedsprincippet i artikel 191 i traktaten om Den Europæiske Unions funktionsmåde, bør finde anvendelse i tilfælde, hvor der hersker videnskabelig usikkerhed;
J.	der henviser til, at forordning (EF) nr. 1829/2003 indeholder krav om, at genetisk modificerede fødevarer og foderstoffer ikke må have negative virkninger for menneskers eller dyrs sundhed eller for miljøet;
K.	der henviser til, at en vedtagelse af udkastet til Kommissionens gennemførelsesafgørelse vil muliggøre import til Unionen, der ikke lever op til de standarder, som Unionens landbrugere skal overholde, hvilket vil give dem en konkurrencemæssig ulempe;
L.	der henviser til, at Parlamentet gentagne gange har understreget, at Kommissionen ikke bør godkende GMO'er i tilfælde, hvor der ikke er opnået kvalificeret flertal blandt medlemsstaterne i Den Stående Komité for Planter, Dyr, Fødevarer og Foder eller appeludvalget, med henblik på at afhjælpe det vedvarende demokratiske underskud;
M.	der henviser til, at One Health-tilgangen kræver, at der tages hensyn til den indbyrdes afhængighed mellem menneskers, dyrs, planters og miljøets sundhed ved vurderingen af GMO'ers bæredygtighed og sikkerhed på lang sigt;
1.	er af den opfattelse, at udkastet til Kommissionens gennemførelsesafgørelse indebærer en overskridelse af de gennemførelsesbeføjelser, der er fastsat i forordning (EF) nr. 1829/2003;
2.	mener, at udkastet til Kommissionens gennemførelsesafgørelse ikke er i overensstemmelse med EU-retten, fordi det er uforeneligt med målet for forordning (EF) nr. 1829/2003, som i overensstemmelse med de generelle principper, der er fastlagt i Europa-Parlamentets og Rådets forordning (EF) nr. 178/2002[footnoteRef:6], er at give et grundlag for at sikre et højt niveau for beskyttelse af menneskers liv og sundhed, af dyrs sundhed og velfærd, af miljøet og af forbrugernes interesser i relation til GM-fødevarer og -foderstoffer, samtidig med at det sikres, at det indre marked fungerer tilfredsstillende; [6:  	Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1, ELI: http://data.europa.eu/eli/reg/2002/178/oj).] 

3.	anmoder Kommissionen om at trække udkastet til gennemførelsesafgørelse tilbage;
4.	opfordrer Kommissionen til ikke at godkende GM-majsen på grund af manglen på tilstrækkelig dokumentation for de langsigtede virkninger på biodiversiteten, fødevaresikkerheden og landbrugernes eksistensgrundlag i overensstemmelse med One Health-modellen;
[bookmark: _Hlk210900300]5.	opfordrer Kommissionen til snarest muligt at fremsætte et lovforslag om reform af beslutningsproceduren for GMO'er med henblik på at reagere på Parlamentets konsekvente indsigelser og den manglende opbakning fra et kvalificeret flertal blandt medlemsstaterne;
[bookmark: _Hlk210900241]6.	opfordrer indtrængende Kommissionen til at tage Unionens forpligtelser i henhold til internationale aftaler i betragtning, såsom Paris-klimaaftalen, De Forenede Nationers biodiversitetskonvention og FN's verdensmål for bæredygtig udvikling;
7.	pålægger sin formand at sende denne beslutning til Rådet og Kommissionen samt til medlemsstaternes regeringer og parlamenter.

